Jelasin soal Maurice Bucaille  dalam bahasa jawa dong

Dr. Maurice Bucaille () inggih punika swatunggaling ahli bedhah berkebangsaan Perancis. Mliginipun, Maurice Bucaille kondhang amargi nyerat buku bab Islam, Al Qur'an lan ngèlmu kawruh modhèren.

Salah satunggaling kontrovèrsi ingkang taksih nglingkupi kawontenanipun inggih punika babagan statusipun nalika piyambakipun tilar donya, punapa piyambakipun sampun dados tiyang Muslim, utawi tetep wonten ing kapitadosanipun ingkang dangu. Boten wonten bukti langsung ingkang saged ngandharaken bab punika, déné bukti-bukti ingkang wonten, limrahipun sampun kadistorsi déning pamanggih pribadi para panulisipun.

Bucaille naté dados kepala klinik bedhah wonten ing Universitas Paris. wonten ing taun 1974 piyambakipun tindak dhateng Mesir saking undangan Présidhèn Anwar Sadat lan pikantuk kasempatan nliti Mumi Pirngon ingkang wonten ing musiyum Kairo. Kasil panalitènipun lajeng dipunterbitaken kanthi irah-irahan Mumi Pirngon; Sawijining Panlitèn Medis Modern utawi irah-irah ingkang asli, Les momies des Pharaons et la médecine. Saking buku punika, piyambakipun pikantuk penghargaan Le prix Diane-Potier-Boès (penghargaan wonten ing sajarah) saking Académie française lan Prix general (Penghargaan umum) saking Académie nationale de médecine, Perancis.

Bibel, Qur'an lan Sains Modèrn

Buku ingkang sanès Bibel, Qur'an lan Sains Modern irah-irahan asli wonten ing basa Perancis La Bible, le Coran et la Science (1976) dados best-seller internasional ing donya Muslim lan sampun dipunterjemahaken mèh sadaya basa utama umat muslim ing donya. Bucaille dados kawntar kanthi karyanipun punika. Karyanipun punika nyobi ngandharaken bilih Al Qur'an konsistèn sanget dhateng ngèlmu kawruh lan sains, nanging bilih Alkitab utawi Bibel boten makaten. Bucaille wonten ing bukunipun ngritik Bibel ingkang dipunanggep déning piyambakipun boten konsistèn lan panurunanipun saged dipunragukaken.

Buku mau sampun asring dipunbantah penulis sanès, kados ta William Campbell lan M.B. Dainton.